b"\n_START_ARTICLE_\nEscut d'Ivorra\n_START_SECTION_\nHist\xc3\xb2ria\n_START_PARAGRAPH_\nVa ser aprovat el 4 de juliol del 2006 i publicat al DOGC el 10 d'agost del mateix any amb el n\xc3\xbamero 4695._NEWLINE_L'escut d'Ivorra presenta tradicionalment dues torres o castells, en refer\xc3\xa8ncia als dos nuclis originaris del poble: el principal, entorn del castell que pertangu\xc3\xa9 al vescomtat de Cardona, del qual en resta l'anomenada torre del Moro, i que compta tamb\xc3\xa9 amb l'esgl\xc3\xa9sia de Sant Cugat; i un altre de m\xc3\xa9s al sud, al voltant de la parr\xc3\xb2quia de Santa Maria, avui santuari del Sant Dubte."